【世界觀】締夢二級賽驗證身價
2024年05月11日 21:26
東網電視
更多新聞短片
「締夢」練馬師柏特。
唔少馬匹響進軍橡樹大賽前，先跑聖安利爾大賽測試實力。周歲成交價僅3.3萬堅尼嘅「締夢」，未跑呢場賽事前參加響上個禮拜五舉行嘅法國Arqana網上拍賣會，畀日本大馬主吉田勝己以75萬歐元成功投得，身價大幅上漲接近18倍。吉田勝己近年積極響歐洲搜羅優質雌馬，最矚目嘅係響2021年一次過買入法國一千堅尼冠軍「心起舞」同埋聖安利爾大賽頭馬「安卡村」兩匹G1盟主（聖安利爾大賽由今年開始已降格為G2）。
「締夢」啱啱先進身G3冠軍行列，就吸引到吉田勝己用高價收歸旗下，睇嚟呢位日本賽馬巨人對呢匹3歲馬女嘅競賽同配種前景相當睇好。練馬師伯特已經替呢匹馬報名出戰月底上演嘅葉森橡樹，響前哨戰請到天下第一莫雅過檔，唔係講玩。